|  |
| --- |
|  |
| Број: 404-233/2020-02 |
| Датум: 18.05.2020. године |
|  |

**Предмет:** Одговор на питање број 2 у вези конкурсне документације за јавну набавку добара - Минерално ђубриво, ЈН бр. 3/2020-02

**Питањe бр. 2:**

Поштовани,

Конкурсном документацијом за јавну набавку добара – Минерално ђубриво ЈН бр. 3/2020-02 (24421000 – минерално фосфатна ђубрива), коју сте дана 27.04.2020. године објавили на Вашој интернет страници и Порталу јавних набавки,

у делу III „УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ.75 И 76. ЗЈН И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА“, у одељку „ДОДАТНИ УСЛОВИ“, тачка 1. „ФИНАНСИЈСКИ КАПАЦИТЕТ“, на страни 6/31, као обавезан услов сте навели „да је понуђач за  претходне три пословне године (2017, 2018. и 2019.) имао укупне пословне приходе у висини од најмање 250.000.000,00 динара.“, а за начин доказивања овог услова за правна лица сте предвидели „Биланс успеха за 2017 и 2018. годину на прописаном обрасцу (АОП 1001), **или** Потврду о регистрацији редовног годишњег финансијског извештаја за 2019. годину од Агеније за привредне регистре (АОП 1001).“

Влада Републике Србије је на седници одржаној 16. априла 2020. године усвојила „[Уредбу о померању рокова за одржавање редовне седнице скупштине привредног друштва и достављање годишњих и консолидованих финансијских извештаја привредних друштава, задруга, других правних лица и предузетника, као и рокова за подношење пријава за порез на добит и пореза на приход од самосталне делатности, важења лиценци овлашћених ревизора и лиценци за вршење процене вредности непокретности које истичу за време ванредног стања насталог услед болести covid-19 изазване вирусом sars-cov-2](https://www.apr.gov.rs/upload/Portals/0/zakoni%20uredbe%20pravilnici/Uredbe/Uredba_o_pomeranju_rokova_za_dostavljanje_finansijskih_izvestaja.pdf) („Службени гласник РС”, бр. 57/2020)“ **и тим путем прописала нове рокове за достављање финансијских извештаја, ради јавног објављивања, из члана 33. Закона о рачуноводству** („Службени гласник РС”, бр. 62/2013 и 30/2018).

Сходно наведеном не постоји законски основ да правно лице прибави потврду о регистрацији редовног годишњег финансијског извештаја за 2019. годину од Агеније за привредне регистре (АОП 1001) до дана који је конкурсном документацијом предвиђен као крајњи рок за достављање понуда (до 27.05.2020. године до 10:30 часова), примарно јер законски рок за достављањередовног годишњег финансијског извештајаистиче тек 4. августа 2020. године, те користимо ову прилику да апелујемо на Вас да сходно чл. 63 Закона о јавним набавкама („Сл. гласник РС“, бр. 124/2012 и 14/2015 и 68/2015) размотрите напред наведене чињенице и коригујете конкурсном документацијом дефинисан начин за доказивање испуњености услова у погледу финансијског капацитета правних лица достављањем „Потврде о регистрацији редовног годишњег финансијског извештаја за 2019. годину од Агеније за привредне регистре (АОП 1001). “

Уколико би горе наведени начин доказивања испуњености услова везаних за финансијски капацитет остао непромењен, довело би се у питање спровођење ове јавне набавке, будући да је законски основ за прибављање предвиђеног доказа изостао.

**Одговор на питањe бр. 2:**

Поводом постављеног питања у вези са Јавном набавком добара – Минерално ђубриво, ЈН бр. 3/2020-02, Наручилац је прихватио сугестију Понуђача и изменио и допунио конкурсну документацију бр.1 и исту поставио на Портал јавних набавки и интернет страницу наручиоца www. rdrr.gov.rs.